Source: https://syoek.gr/nea-tou-sillogou/itemlist/tag/%CE%A3%CE%A5%CE%9B%CE%9B%CE%9F%CE%93%CE%9F%CE%A3%20%CE%9F%CE%91%CE%95%CE%94?start=10
Timestamp: 2019-12-16 12:47:43+00:00
Document Index: 12227776

Matched Legal Cases: ['ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Τετάρτη, 10 Ιανουάριος 2018 18:33
Παρασκευή, 05 Ιανουάριος 2018 19:03
Εγκύκλιο εξέδωσε η υπουργός Διοικητικής Ανασυγκρότησης, που αφορά τη διαδικασία
της στοχοθεσίας στο Δημόσιο και τη λειτουργία των Ολομελειών Διευθύνσεων και
Τμημάτων κατά τη διαδικασία καθορισμού, παρακολούθησης και αξιολόγησης αυτής.
Η εγκύκλιος δίνει διευκρινήσεις σε εφαρμογή των σχετικών προβλέψεων του
Ν. 4369/2016 (Άρθρα 22 & 23).
Σύμφωνα με το ΥΠΔΑ, «με τις διατάξεις των άρθρων 22 και 23 του Ν. 4369/2016,
καθιερώνεται, μεταξύ άλλων, ένα πιο λειτουργικό και συμμετοχικό περιβάλλον, που
διασφαλίζει την αποτελεσματικότερη εφαρμογή του Συστήματος «Διοίκηση μέσω Στόχων»
στους φορείς της Δημόσιας Διοίκησης. Με τη «Διοίκηση μέσω Στόχων» ενισχύεται
η συμμετοχή, όχι μόνο όλων των ιεραρχικών επιπέδων διοίκησης, αλλά και
των υπαλλήλων αυτής, κατά τη διαδικασία καθορισμού, παρακολούθησης και
αξιολόγησης της στοχοθεσίας σε κάθε υπηρεσία. Με τον τρόπο αυτό επιτυγχάνεται
για πρώτη φορά η διάδραση της Δημόσιας Διοίκησης με τους εργαζομένους, στο
επίπεδο της αποτίμησης των διαθέσιμων πόρων και των πραγματικών αναγκών κάθε
υπηρεσίας. Για πρώτη φορά, δηλαδή, εισακούγεται η πραγματική βούληση και άποψη
των δημοσίων υπαλλήλων για τις δημόσιες υπηρεσίες, στις οποίες υπηρετούν, τους
διαθέσιμους πόρους και τις ιδιαίτερες ανάγκες τους. Έτσι, οι δημόσιοι υπάλληλοι
συμβάλλουν ουσιαστικά και δημοκρατικά στην αποτύπωση όχι μόνο των στόχων,
αλλά και του στρατηγικού οράματος, το οποίο είναι συμβατό με τις ανάγκες των
πολιτών. Επιπλέον, δίνεται η δυνατότητα της ολοκληρωμένης προσέγγισης του συνολικού
έργου της Διοίκησης, αλλά και του περιβάλλοντος εντός του οποίου καλείται να
δραστηριοποιηθεί. Η συγκεκριμένη προσέγγιση αποτελεί εκτός από εργαλείο διοίκησης,
πράξη εκδημοκρατισμού της ίδιας της λειτουργίας των δημόσιων οργανώσεων», καταλήγει το ΥΠΔΑ.
τέσσερις (4) μήνες, για να αξιολογήσει την πορεία υλοποίησης των στόχων της Διεύθυνσης,
όπως αυτοί αποτυπώνονται στη συνολική λειτουργία της αντίστοιχης οργανικής μονάδας.
Αξιολόγησης του έργου που παρήγαγαν. Η Έκθεση κάθε οργανικής μονάδας συντάσσεται
από τον οικείο Προϊστάμενο αυτής και εγκρίνεται, κατόπιν συζήτησης, από τα δύο τρίτα (2/3)
τουλάχιστον των υπαλλήλων της αντίστοιχης μονάδας. Οι Εκθέσεις πρέπει να είναι επαρκώς αιτιολογημένες,
βάσει των στόχων της κάθε μονάδας και λαμβάνουν βαθμολογία από 0-100, η οποία προκύπτει από
μετρήσεις αποτελεσμάτων στοχοθεσίας, με τη χρήση προκαθορισμένων δεικτών μέτρησης αποτελεσματικότητας και αποδοτικότητας.
Τρίτη, 21 Νοέμβριος 2017 22:35
Το ισοζύγιο του Οργανισμού Απασχόλησης Εργατικού Δυναμικού (ΟΑΕΔ) προβλέπεται να παρου- σιάσει πλεόνασμα ύψους 586 εκατ. ευρώ, μειωμένο κατά 43 εκατ. ευρώ σε σχέση με τις εκτιμήσεις του 2017. Το αποτέλεσμα αυτό οφείλεται κυρίως:
 Στην αύξηση των προβλεπόμενων εσόδων από ασφαλιστικές εισφορές κατά 68 εκατ. ευρώ. Οι μεταβιβάσεις προβλέπονται στα 505 εκατ. ευρώ από τον τακτικό προϋπολογισμό και στα 130 εκατ. ευρώ από το ΠΔΕ, στα ίδια επίπεδα δηλαδή με το 2017.
 Στην αυξημένη δαπάνη για τα προγράμματα απασχόλησης, κατά 100 εκατ. ευρώ σε σχέση με το 2017, η οποία προβλέπεται να διαμορφωθεί σε 450 εκατ. ευρώ, με σκοπό την εφαρμογή των σχε- διαζόμενων ενεργητικών πολιτικών για την τόνωση της απασχόλησης μέσω των διαφόρων προ- γραμμάτων ενίσχυσης, κατάρτισης και επανένταξης στην αγορά εργασίας, καθώς και των προ- γραμμάτων κοινωφελούς εργασίας. Παράλληλα, η δαπάνη για τα επιδόματα ανεργίας αναμένεται να παραμείνει στο ύψος των 986 εκατ. ευρώ, ουσιαστικά αμετάβλητη σε σχέση με το 2017.
Σε συνέχεια της βελτίωσης της απασχόλησης κατά τη διάρκεια των τριών προηγούμενων ετών, ο αριθμός των απασχολούμενων συνέχισε να αυξάνεται στο πρώτο οκτάμηνο του 2017. Στο διάστημα αυτό, ο μέσος ρυθμός αύξησης της απασχόλησης εμφανίζεται επιβραδυνόμενος σε ετήσια βάση (2,1% έναντι 2,6% το οκτάμηνο του 2016), εντούτοις παρουσιάζει επιτάχυνση από το Μάρτιο του 2017 και ανέρχεται σε 2,5% σε ετήσια βάση την περίοδο Μαΐου-Αυγούστου 2017, έναντι 2,1% στο αντίστοιχο διάστημα του 2016. Ανάλογη πορεία βελτίωσης καταγράφεται στο ποσοστό της ανεργίας, που υποχώρησε κατά 1,9 ποσοστιαίες μονάδες το πρώτο οκτάμηνο του 2017, στο 21,7% του εργατικού δυναμικού, κατά μέσο όρο, έπειτα από αντίστοιχη σωρευτική μείωση κατά 3,0 μονάδες τη διετία 2015-2016. Αυτή η σταθερή βελτιωτική πορεία αντανακλάται στο ποσοστό ανεργίας για το μήνα Αύγουστο, που κυμάνθηκε σημαντικά χαμηλότερα από τον ως άνω μέσο όρο, στο 20,6% του εργατικού δυναμικού. Επίσης, θετικό εί ναι το γεγονός ότι στο τρέχον έτος η ανεργία των νέων μειώνεται με ταχύτερο ρυθμό έναντι του πρώ- του οκταμήνου του προηγούμενου έτους, και συγκεκριμένα κατά 4,2 ποσοστιαίες μονάδες το 2017 έναντι 2,0 ποσοστιαίων μονάδων το 2016.
Στον αντίποδα των παραπάνω εξελίξεων, η αύξηση των θέσεων πλήρους απασχόλησης ως ποσοστό συμμετοχής στην αύξηση της συνολικής απασχόλησης που σημειώθηκε κατά το πρώτο εξάμηνο του 201724 ήταν μικρότερη έναντι του πρώτου εξαμήνου του 2016 (69,3% έναντι 89,2%), με τη μερική απασχόληση να κερδίζει έδαφος μεταξύ τέταρτου τριμήνου 2016 και πρώτου τριμήνου 2017 για πρώ- τη φορά μετά το 201425. Επιπλέον, η μακροχρόνια ανεργία, που αποτελεί ένδειξη της διαρθρωτικής φύσης της συνολικής ανεργίας, δίνει μεν σημάδια βαθμιαίας υποχώρησης σε απόλυτους αριθμούς (στις 766 χιλιάδες άτομα στο πρώτο εξάμηνο 2017 έναντι 821 χιλιάδων στο πρώτο εξάμηνο του 2016), με το ρυθμό υποχώρησής της όμως να υπολείπεται του ρυθμού μείωσης της συνολικής ανεργί- ας στο δεύτερο τρίμηνο του 2017.
Ως αποτέλεσμα, το ποσοστό των μακροχρόνιων ανέργων επί της συνολικής ανεργίας αυξήθηκε οριακά στο πρώτο εξάμηνο του 2017 (στο 71,8% του ανέργων έναντι 71,2% αντίστοιχα το 2016). Τέλος, όσον αφορά τη διάρθρωση της απασχόλησης στους τομείς παραγωγής, ο τριτογενής τομέας απασχολούσε το 2016 το 72,4% του συνόλου των απασχολούμενων. Στο πρώτο εξάμηνο του 2017, καταγράφονται αυξήσεις του αριθμού των απασχολούμενων τόσο στο δευτερογενή τομέα (+2,4% έ- ναντι του πρώτου εξαμήνου του 2016) όσο και στον τριτογενή τομέα (+2,3% αντίστοιχα), ενώ ση- μειώνεται μείωση στον πρωτογενή τομέα (-0,9% σε ετήσια βάση).
Πατήστε στην έκθεση εικόνων για τον πίνακα 1.3 όπου παρουσιάζονται οι προβλέψεις για τα μακροοικονομικά μεγέθη του ερχόμενου έτους
Απασχόληση – αντιμετώπιση των συνεπειών της ανεργίας
Η αντιμετώπιση της ανεργίας εξακολουθεί να παραμένει κύρια προτεραιότητα. Τα μέτρα που προωθούνται για ενίσχυση της ανάπτυξης και της επιχειρηματικότητας αναμένεται να έχουν σημαντική επίδραση στην καταπολέμηση της ανεργίας, μέσω της δημιουργίας νέων θέσεων εργασίας. Παράλληλα, για την άμεση διαχείριση των συνεπειών της ανεργίας, θα συνεχιστεί η προώθηση μέτρων, μέσω συγχρηματοδότησης από το Ευρωπαϊκό Κοινωνικό Ταμείο, τα οποία θα προσφέρουν αυξημένες ευ- καιρίες απασχόλησης όλων των κατηγοριών των ανέργων. Ειδικότερα έχουν σχεδιασθεί και υλοποιούνται:
 Προγράμματα για ανέργους.  Συμβουλευτική Υποστήριξη, Κατάρτιση, Πιστοποίηση και Προώθηση στην Απασχόληση Άνερ- γων Υψηλών Προσόντων Ηλικίας 25 - 29 ετών στον κλάδο Τεχνολογιών Πληροφορικής και Επι- κοινωνιών.  Ολοκληρωμένη Παρέμβαση Ανάπτυξης Ανθρώπινου Δυναμικού και Καταπολέμησης της ανεργίας στο Κλάδο της Εφοδιαστικής Αλυσίδας και του Εξαγωγικού Εμπορίου. (Συμβουλευτική Υποστή- ριξη, Κατάρτιση, Πιστοποίηση και Προώθηση στην Απασχόληση).
 Πρόγραμμα εκπαίδευσης και απόκτησης εργασιακής εμπειρίας άνεργων σε ιδιωτικές επιχειρήσεις στον τομέα του Τουρισμού στο αντικείμενο του Digital Marketing.  Ολοκληρωμένη Παρέμβαση Ανάπτυξης Ανθρώπινου Δυναμικού και Καταπολέμησης της Ανεργίας στο Κλάδο των Υποδομών και Μεταφορών. (Συμβουλευτική Υποστήριξη, Κατάρτιση, Πιστο- ποίηση και Προώθηση στην Απασχόληση).  Συνέχιση των προγραμμάτων Κοινωφελούς Εργασίας σε ΟΤΑ Α' και Β' βαθμού και Δημόσιο.
 Εταιρική Κοινωνική Ευθύνη / 3000 νέοι - υψηλών προσόντων (χρηματοδότηση από τον Ιδιωτικό Τομέα). Σημαντικό ρόλο στην αντιμετώπιση των συνεπειών της ανεργίας θα έχει και η αξιοποίηση του σχετι- κά νέου θεσμού της Κοινωνικής Αλληλέγγυας Οικονομίας. Για την αξιοποίηση αυτή προγραμματίζε- ται: - Ίδρυση 100 Κέντρων Στήριξης για τους φορείς Κοινωνικής και Αλληλέγγυας Οικονομίας - Σύσταση Ταμείου για την ενίσχυση της ΚΑΛΟ με διαθέσιμο αρχικό κεφάλαιο 28 εκατ. ευρώ - Προγράμματα επιχορηγήσεων για υπάρχουσες επιχειρήσεις και startups. Για την ενίσχυση των παρεμβάσεων στον ιδιαίτερα σημαντικό και ευαίσθητο τομέα της απασχόλησης και την αντιμετώπιση της ανεργίας σχεδιάζεται για το 2018 μια σειρά νομοθετικών ρυθμίσεων που αφορούν:
- Σύστημα αμοιβαίων υποχρεώσεων μεταξύ των ανέργων εγγεγραμμένων στον ΟΑΕΔ και του ΟΑ- ΕΔ.
- Σύσταση Περιφερειακών Συμβουλίων Ανάπτυξης του Ανθρώπινου Δυναμικού και Σύνδεσης με την Απασχόληση.
- Απασχόληση ανέργων ως ποσοστό του συνολικού αριθμού εργαζομένων στην εκτέλεση δημοσίων έργων.
- Αναμόρφωση θεσμικού πλαισίου πιστοποίησης παρόχων συνεχιζόμενης επαγγελματικής κατάρτι- σης.
- Επέκταση ειδικού εποχικού επιδόματος στους εργαζομένων στο χώρο του χορού και των τεχνικών απασχολουμένων σε ζωντανές οπτικοακουστικές εκδηλώσεις.
Πέμπτη, 16 Νοέμβριος 2017 20:58
Δέσμη προτάσεων για την ανακούφιση των πληγέντων της Δυτ.Αττικής από ΟΑΕΔ
ΑΘΗΝΑ 16.01.2017
Αριθ.Πρωτ:202
1.Αν.Υπουργό Εργασίας, Κοιν.Ασφάλισης & Κοινωνικής Αλληλεγγύης
κα Ρ.Αντωνοπούλου
2.Διοικήτρια ΟΑΕΔ, κα Μ.Καραμεσίνη
Ο Σύλλογος μας θα ήθελε να εκφράσει τη συμπαράστασή του προς τους κατοίκους της Δυτικής Αττικής καθώς και τα συλλυπητήρια του προς τις οικογένειες για τον άδικο χαμό των συμπολιτών μας στις πληγείσες περιοχές.
Στο πλαίσιο ενίσχυσης των μέτρων που η Πολιτεία υποχρεούται να παράσχει σε έκτακτες συνθήκες παραθέτουμε τα παρακάτω μέτρα που ο ΟΑΕΔ ως ο μοναδικός δημόσιος φορέας καταπολέμησης της ανεργίας , ως καθολικός διάδοχος του ΟΕΚ και του Οργανισμού Εργατικής Εστίας, είναι σε θέση να παράσχει :
Άμεσο πάγωμα της υποχρέωσης ανανέωσης όλων των καρτών ανεργίας για τους άνεργους από τις πληγείσες περιοχές έτσι ώστε να μην απωλέσουν το δικαίωμα της συνεχόμενης ανεργίας αλλά και να μην διακοπεί επ’ουδενί η καταβολή των επιδομάτων ανεργίας.
Παράταση κατάθεσης αιτήσεων για τις νέες, μόνιμες προσλήψεις στον ΟΑΕΔ των οποίων η ημερομηνία κατάθεσης λήγει στις 30/11/17. (Προκήρυξη ΑΣΕΠ 15Κ/2017).
Επιπλέον παράταση κατάθεσης αιτήσεων για τις νέες προκηρύξεις του ΟΑΕΔ καθώς και της προθεσμίας τοποθέτησης των επιτυχόντων (των πέντε ημερών από την ενημέρωσή τους) για το «ειδικό πρόγραμμα απασχόλησης ανέργων στο δημόσιο τομέα της υγείας, σύμφωνα με το άρθρο 64 του Ν. 4430/2016 Α’ 205, όπως τροποποιήθηκε και ισχύει» του οποίου τα οριστικά αποτελέσματα αναρτήθηκαν στις 15/11/2017.
Παράταση της προθεσμίας υποβολής των δικαιολογητικών για τη διεκπεραίωση των προγραμμάτων του ΟΑΕΔ όσον αφορά τις υποχρεώσεις των επιχειρήσεων.
Επιπλέον μοριοδότηση για τους ανέργους από τις πληγείσες περιοχές για όλες τις επερχόμενες προσκλήσεις προγραμμάτων καταπολέμησης της ανεργίας του ΟΑΕΔ.
Έκδοση ειδικού προγράμματος καταπολέμησης της ανεργίας (π.χ 100% πληρωμή από τον ΟΑΕΔ των ασφαλιστικών εισφορών για τις επιχειρήσεις που βρίσκονται στις πληγείσες περιοχές.
Έκδοση νέου προγράμματος κατεπείγουσας στέγασης για την φιλοξενία και την σίτιση των κατοίκων από τις πληγείσες περιοχές των οποίων οι κατοικίες είναι ακατάλληλες για τη στέγαση τους, πχ συμβάσεις με ξενοδοχεία και ενοικιαζόμενα δωμάτια κατά τα πρότυπα του κοινωνικού τουρισμού, δεδομένου ότι οι πληγέντες δεν μπορούν να στεγάζονται επί μακρόν σε καμπίνες κρουαζιερόπλοιου.
Παρασκευή, 27 Οκτώβριος 2017 12:21
Δημοσιεύθηκε στο ΦΕΚ Β'/3758/25.10.2017 η νέα Υγειονομική διάταξη του υπουργείου Υγείας σχετικά με τον ιατρικό έλεγχο του προσωπικού, καθώς και την διατροφή και τους κανόνες υγιεινής και ασφάλειας των τροφίμων στους δημόσιους και ιδιωτικούς βρεφικούς, βρεφονηπιακούς και παιδικούς σταθμούς.
Δευτέρα, 23 Οκτώβριος 2017 19:30